તપાસનો રીપોર્ટ આવ્યેથી કસુરવારો સામે કડક કાર્યવાહી હાથ ધરવામાં આવશે. તેમજ સમગ્ર તપાસમાં ગ્રામ વિકાસ કો.ઓ.તથા હાજરી પુરનાર મેટની પણ ચકાસણી હાથ ધરાશે અને સમગ્ર મામલે જોબકાર્ડ ધારકોના નામની પસંદગી કરનાર તાલુકાકક્ષાએ કામગીરી કરતા કર્મચારીઓની પણ કાર્યપધ્ધતિની સઘન તપાસ હાથ ધરાશે. હાલ કાટકુવામાં ચાલી રહેલી તપાસને લઈને સમગ્ર અરવલ્લી જિલ્લામાં ચહલપહલ મચી છે. કાટકુવામાં જોબકાર્ડ ધારકોની તપાસ શરૂ થતાં સમગ્ર કૌભાંડમાં સામેલ લોકોમાં દોડધામ મચી છે. સમગ્ર કૌભાંડ ઓનલાઈન છે ત્યારે હવે જોવું રહ્યું કે તપાસમાં કૌભાંડ મામલે ફીંડલુ વાળી દેવાય છે કે નિષ્પક્ષ તપાસ હાથ ધરાય છે ? જો કે આ મનરેગાની ગેરરિતીને પગલે અન્ય ગામોમાં સંડોવાયેલા શખ્સોમાં પણ ફફડાટ પ્રસર્યો છે.